Aaaliko unnyambala jumo. Ingamú jake ali jo Kyalalika. Kyalalika afumaga pakikolo kya bana njukwa. Atelíle abaana babili. Jumo ali jo: "Pepe nkísíku mwanyosí." Ujungi ali jo Fyabaníno. Abaana aba bali balumyana batupu.
Uwisabo abatumaga kulukubo kukubinga injuní. Ísíku lyakwanda abaana bala batweele umpunga untíke nu lukama. Fyali fyakulya fya kunjuní. Bo bafíkíle pangunda balyandíle ukubinga injuní bo baagíle jikubaluma injala balyandíle ukupija ifíndu bo bapijíle umpunga babikílepo amakala.
Bo bikuguulila ukujaba lilinkufíka lya Lúsúlúsú lilinkuti: "Mutikuti isaga?" Abaana bala baatíle: "Isaga." Kangi lilinkuti "Mutikuti ele ikikota?" Balimpeele. Po lyatíle "akajajalí" boosa balinkugona utulo. Lyajabíle umpunga nu lukama nukwanda ukulya. Bo limalíle ukulya lyatíle "akajejelo". Po abaana bala balinkulembuka. Po ilyene lyaabopíle kubutali.
Abaana bala bajíle kumbuula ugwísabo. Po ugwísabo aja kutwala ifílwilo. Ukwandila imilúnda, ingwego, isengo nummage. Po abaana batwele kungunda umpunga ni nyama. Pope lya Lúsúlúsú lyabombíle boisí lyabombíle mmajolo. Ugwíse gwa bana bata aja kubabuula abasíkali.
Abasíkali batwele indúsú. Lya Lúsúlúsú lyabagonísye utulo boope. Po umnyambala umwenelupaka abukíle kumalafyale. Umalafyale alintumíle unganga gwake. Unganga abuukíle kulupaka kuno lya Lúsúlúsú likulyaifíndu. Abalalusísye kuno likufúmila bali nnangisye.
Po apakíle unkota. Apakíle na pakikota apa likutugala. Po lya Lúsúlúsú lyalisíle lyajobíle boisí likujoba bwíla. Balipeele ikikota. Bo litugeele lyalíle ifíndu. Po bo likusúmúka lyalíkolíle papo. Po unganga aaalikolíle. Aalikomíle, aligogíle. Lya Lúsúlúsú lyafwíle.
Po unganga atíle mupije ifíndu ifí lyalyaga bwila tulyemo lilino tuhoboke. Abandu bala bapijíle. Balílemo boosa. Ukwandila, abaana ugwísabo, abasíkali pamopeene naju nganga. Akasúmo kalinkuja kampyenyúle.
bem_Latn bem_Latn bem_Latn bem_Latn bem_Latn bem_Latn bem_Latn